Legal Document

Category: 326

Text:
21.ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 17 της 22/23 Ιαν. 1975 (ΦΕΚ Α΄ 9)  Περί επαναφοράς εις την ενέργειαν εν αποστρατεία Αξιωματικών.  Λαβόν υπ’ όψιν: α)Εισήγησιν του Υπουργού Εθνικής Αμύνης περί του επείγοντος της επαναφοράς εις την ενέργειαν εν αποστρατεία Αξιωματικού.  (Αντί της σελ. 186,07(α) Σελ. 186,07(β) Τεύχος 587-Σελ. 139 Αξιωματικοί Αεροπορίας 38.Β.ε.19-21   186 β)Την μη πρόβλεψιν υπό της κειμένης Νομοθεσίας της περιπτώσεως ταύτης, αποφασίζει: Εγκρίνει όπως: α)Το Ανώτατον Συμβούλιον Εθνικής Αμύνης δι’ αποφάσεώς του δύναται να επαναφέρη εις την ενέργειαν μέχρι τέσσαρας εν αποστρατεία Αξιωματικούς της Αεροπορίας, οίτινες επανερχόμενοι δύνανται να προάγωνται δια Π.Δ/τος προκαλουμένου υπό του Υπουργού Εθνικής Αμύνης μέχρι του βαθμού του Αντιπτεράρχου. β)Οι κατά την προηγουμένην υποπαρ. α΄ ανακαλούμενοι θεωρούνται ως μηδέποτε απομακρυθέντες των τάξεων και ανακτούν την εν τη επετηρίδι σειράν αρχαιότητος, ην εκέκτηντο προ της αποστρατείας των, ο δε χρόνος εκτός υπηρεσίας τούτων είναι χρόνος πραγματικής υπηρεσίας δι’ απάσας τας περιπτώσεις πλην της αναδρομικής λήψεως αποδοχών. Ούτοι καταλαμβάνουν κενάς οργανικάς ή προσωρινάς θέσεις συνιστωμένας δια της παρούσης εις αντίστοιχον αριθμόν καθ’ υπέρβασιν των εν εκάστω βαθμώ υφισταμένων, των προσωρινών θέσεων καταργουμένων ευθύς ως ήθελον κενωθή οργανικαί τοιαύται ή προαχθούν ούτοι περαιτέρω ή αποχωρήσουν καθ’ οιονδήποτε τρόπον εκ της Υπηρεσίας. Δι’ αποφάσεως του Υπουργού Εθνικής Αμύνης καθορίζονται αι θέσεις εις τας οποίας διατίθενται ούτοι, ως και η αποστολή και αι αρμοδιότητες τούτων. γ)Αι διατάξεις περί ορίου ηλικίας δεν έχουν εφαρμογήν εν προκειμένω. Η παρούσα δημοσιευθήτω δια της Εφημερίδος της Κυβερνήσεως και κυρωθήσεται νομοθετικώς μερίμνη του Υπουργού Εθνικής Αμύνης. (Εκυρώθη δια του άρθρ. 2 του Νόμ. 24/1975, Τόμ. 37Α, σελ. 380,04).          Σελ. 186,08(β) Τεύχος 587-Σελ. 140 38.Β.ε.21 Αξιωματικοί Αεροπορίας   187